Diari Oficial de la Generalitat Valenciana


Sumari del DOGV 3483, del 28-04-1999 (1999/3554)

Resolució de la convocatòria número 5/1998, per a la provisió per concurs del lloc de cap de la Secció Administrativa 2 de Direcció Tècnica.
--------------------------------------------------------------------------------------------------------------------------------------------

### Dades del document

Número de DOGV
:   3483

Data del DOGV
:   28-04-1999

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   1999/3554


Organisme emissor
:   Consell Metropolita de l'Horta

Tipus de document
:   Anunci

Resolució de la convocatòria número 5/1998, per a la provisió per concurs del lloc de cap de la Secció Administrativa 2 de Direcció Tècnica. [1999/X3554]
  
En la sessió extraordinària de l'Assemblea del Consell Metropolità de l'Horta, de data 25 de març de 1999, s'hi va adoptar l'acord següent:
  
"D'acord amb el dictamen favorable de la comissió informativa d'Hisenda, Comptes i Governació, i d'acord també amb el dictamen favorable de la Comissió Executiva, i vist l'expedient relatiu a la Convocatòria 5/1998 (DOGV núm. 3.341, de 30.09.1998, i BOP núm. 204, de 28.08.1998), l'objecte del qual és la provisió pel sistema de concurs del lloc de treball de cap de la Secció Administrativa 2 de Direcció Tècnica, vacant en aquest Consell Metropolità de l'Horta, així com les actes del tribunal avaluador i d'altra documentació incorporada a aquest.
  
Vist que, tramitat el corresponent procés de provisió, amb data 28 de desembre passat, el tribunal avaluador eleva proposta definitiva d'adjudicació del lloc esmentat a la senyora María Gabriela Abeledo Gómez (DNI núm. 77472370), amb una puntuació final de 21,00 punts, per ser la concursant que, havent participat en totes les actuacions que s'estableixen i requereixen en les bases de la convocatòria, ha obtingut les puntuacions mínimes exigides i, en conseqüència, la major puntuació final.
  
Vist que els concursants, la senyora Ana Cristina García Piquer (DNI núm. 05514310), la senyora María Lucía Ibáñez de Navarra Segrelles (DNI núm. 11593097), el senyor Rosendo Klein Martí (DNI núm. 16552849) i el senyor José María Marugán Gacimartín (DNI núm. 21789958), presentaren instància de participació en el present procés. Això no obstant, els tres primers foren exclosos per la seua incompareixença al preceptiu tràmit de l'entrevista, mentre que el senyor Marugán Gacimartín va expressar la seua renúncia a seguir participant en aquest concret procés, motiu pel qual no va participar en les actuacions corresponents a l'exposició i defensa de la memòria, cosa que en va motivar l'exclusió conseqüent.
  
Vist que s'han publicat al tauler d'anuncis d'aquesta Corporació els acords assolits pel tribunal avaluador; s'han comunicat als cinc participants les puntuacions atorgades en cada un dels apartats de valoració del concurso, així com els motius d'exclusió de quatre concursants; i s'ha concedit a tots ells el termini de deu dies hàbils, a l'objecte que puguessen al·legar i justificar allò que estimaren convenient davant de l'òrgan avaluador.
  
Atés que, de conformitat amb allò establert en els articles 17 la Llei 4/1995, de 16 de març, de la Generalitat Valenciana; article 102.2 de la Llei 7/1985, de 2 d'abril, i articles 50.8 i 70.8 del Reial Decret 2.568/1986, de 28 de novembre, correspon a l'Assemblea de la Corporació resoldre motivadament els concursos per a la provisió dels llocs de treball que es convoquen.
  
En conseqüència,
  
L'Assemblea per unanimitat adopta l'acord següent:
  
Primer
  
Atenent a la proposta definitiva formulada el 28 de desembre de 1998 pel tribunal avaluador corresponent a la Convocatòria 5/1998, confirmant l'acord pres en sessió de l'1 de desembre anterior, l'Assemblea del Consell Metropolità de l'Horta resol el concurs tot designant per a cobrir el lloc de treball de cap de la Secció Administrativa 2 de Direcció Tècnica (grup A, nivell 24 de complement de destinació i complement específic C), vacant en aquesta Corporació, a la concursant senyora María Gabriela Abeledo Gómez (DNI núm. 64563261), amb una puntuació total de 21,00 punts.
  
Segon
  
El cessament en el seu actual lloc de treball es produirà l'últim dia del mes en què es publique aquesta resolució en el Diari Oficial de la Generalitat Valenciana.
  
Tercer
  
La presa de possessió del nou lloc de treball tindrà lloc el primer dia hàbil següent al dia del cessament.
  
Quart
  
Notificar aquesta resolució a la funcionària designada.
  
Cinqué
  
Autoritzar la Presidència de la corporació a l'objecte que realitze les actuacions necessàries per tal que aquest acord siga publicat en els diaris oficials corresponents, donant compte del resultat de la convocatòria a la Conselleria d'Economia, Hisenda i Administració Pública de la Generalitat Valenciana als efectes oportuns i, de manera especial, per tal que procedisca a les anotacions pertinents en el Registre de Personal, de conformitat amb el conveni subscrit en matèria de funció pública única.
  
Sisé
  
Contra aquest acord que, segons el que preceptua l'article 109 de la Llei de Règim Jurídic de les Administracions Públiques i del Procediment Administratiu Comú, esgota la via administrativa, hom pot interposar recurs contenciós administratiu, davant del Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la notificació d'aquest acord, de conformitat amb el que disposa l'article 46 en relació amb l'article 10 de la Llei 29/1998, de 13 de juliol, Reguladora de la Jurisdicció Contenciosa Administrativa. Tot això sense perjudici que s'hi puga interposar qualsevol altre recurs que s'estime procedent".
  
Cosa que fem pública perquè en prengueu coneixement i als efectes adients.